stanford-oval/wikipedia huggingface dataset:
Nyhtökaura
Historia

Maija Itkonen sai idean kauran hyödyntämiseksi kasvipohjaisen proteiinin tuottamisessa syksyllä 2014. Itkonen ehdotti ideaa ystävälleen, elintarviketieteilijä Reetta Kivelälle (nyk. Andolin), jolla oli kokemusta kauran beetaglukaanin tutkimuksesta ja prosessoinnista. Aluksi Andolin piti ideaa kemiallisesti toteuttamiskelvottomana. Hänen ratkaisunsa oli käsitellä kauraa kuumentamalla ja hiertämällä, jolloin syntyvä syymäinen rakenne säilyttää korkean proteiinimäärän ja kuiturakenteen. Itkonen ja Andolin perustivat nyhtökauraa valmistavan yrityksen, Gold & Green Foodsin, vuonna 2015. Yrityksen pilottilaboratorio sijaitsi Helsingin Lauttasaaressa. Vuodesta 2016 Gold & Green -tuotteet on valmistettu Järvenpäässä. Joulukuussa 2015 Andolin valittiin yleisöäänestyksessä Vuoden nuori tutkijayrittäjä -palkinnon saajaksi.
Gold & Green Foods sai yksityissijoittajilta hieman yli miljoona euroa rahoitusta vuoden 2016 alussa, ja myös Tekes on rahoittanut yritystä. 31. elokuuta 2016 Paulig-konserni osti Gold & Green Foodsin osake-enemmistön tarkoituksena kasvattaa nopeammin tuotantokapasiteettia ja viedä tuote kansainvälisille markkinoille, ja vuodesta 2020 Gold & Green Foods oli Pauligin kokonaan omistama tytäryhtiö. Maaliskuussa 2022 Paulig ilmoitti myyvänsä Gold & Green -tavaramerkin ja siihen liittyvän tutkimus- ja kehitystoiminnan Valiolle, lopettavansa vähitellen nyhtökauraan liittyvän tuotantotoiminnan ja aloittavansa 69 työntekijää koskevat yt-neuvottelut.
Ensimmäinen Nyhtökaura-tehdas aloitti tuotannon toukokuussa 2016, jolloin sen tuotantokapasiteetti pystyi aluksi vastaamaan vain pieneen osaan kysynnästä. Nyhtökauraa ei esimerkiksi riittänyt kaikkiin sitä tilanneisiin kauppoihin. Nyhtökaura pääsi muun muassa Yhdysvaltojen ja Alankomaiden markkinoille, jossa se palkittiin vuonna 2020 Horecava Innovation Award 2020 -tunnustuksella.
Gold & Green Foodsin toimitusjohtajana vuosina 2017–2018 toimi Tina Hansen, jonka jälkeen Maija Itkonen syyskuuhun 2020 asti. Seuraava toimitusjohtaja oli Jyrki Karlsson, joka siirtyi Valio-kaupan yhteydessä Linkosuolle keväällä 2022. Gold & Green Foodsin innovaatiojohtajaksi siirtynyt Maija Itkonen kertoi samoihin aikoihin ryhtyneensä uuden elintarvikestartupin, keinotekoista munanvalkuaisproteiinia kehittävän Onego Bion toimitusjohtajaksi.
Ravintoarvot

|   | Nyhtökaura (maustamaton) | Sianliha (kypsä, ei lisätty suolaa) | Naudanliha (kypsä, ei lisätty suolaa) | Kokonainen broileri (kypsä, lisätty suolaa) |
| --- | --- | --- | --- | --- |
| Proteiineja | 30 g | 29 g | 30 g | 24 g |
| Rasvaa | 5,4 g | 12 g | 3,4 g | 14,5 g |
| Hiilihydraatteja | 5,6 g | 0 g | 0 g | 0 g |
| Ravintokuituja | 5,9 g | 0 g | 0 g | 0 g |
| Suolaa | 910 mg | 236mg | 168 mg | 1213 mg |
| Kaliumia | 420 mg | 353 mg | 494 mg | 258 mg |
| Rautaa | 5,7 mg | 3 mg | 3,8 mg | 1 mg |
Rautapitoisuudet eivät ole keskenään vertailukelpoisia, koska nyhtökauran sisältämä rauta on kokonaisuudessaan nonhemirautaa, joka imeytyy lihan sisältämää rautaa huonommin.
Ravintoarvot > Aminohapot

Nyhtökaura sisältää välttämättömiä aminohappoja noin kaksi kertaa enemmän kuin kananrinta.
|   | mg/100g + |
| --- | --- |
Isoleusiini: 1 239
Leusiini: 2 324
Lysiini: 1 673
Metioniini: 426
Kysteiini: 425
Fenyylialaniini: 1 532
Treoniini: 1 064
Tryptofaani: 419
Valiini: 1 508
Histidiini: 717
Tuotanto

Nyhtökauran raaka-aineet ovat vesi, kaurasta valmistetut tuotteet yhteensä 20 % (kauralese, täysjyväkaurajauho, kauraproteiini), herneproteiini 21 %, härkäpapuproteiini 11 %, rypsiöljy, jodioitu suola (0,5 %). Härkäpapuproteiini tulee Ruotsista ja herneproteiniini Keski-Euroopasta. Nyhtökauran raaka-aineet eivät itsessään sisällä gluteenia, mutta ne on prosessoitu myllyissä, joissa on mahdollisesti käsitelty vehnää, ruista tai ohraa.
Nyhtökauran valmistusprosessi on salaisuus, koska valmistusprosessia ei voi suojata patentein. Tuotteen valmistukseen käytetään elintarviketuotannon peruslaitteita, mutta niitä käytetään Maija Itkosen mukaan ”erikoisella tavalla väärin”. Tuotannossa oli suuria ongelmia muun muassa listeriabakteerin takia.
Tuotantoa Järvenpään-tehtaalla ei saatu taloudellisesti kannattavaksi. Ruotsissa tuote ei mennyt kaupaksi eikä sinne rakennettua tehdasta lopulta käynnistetty.
Vastaanotto

Helsingin Sanomien arvion mukaan tuote muistuttaa rakenteeltaan ”ylikypsää lihaa tai tonnikalaa”. Nyhtökauran maussa kerrotaan kauran olevan tunnistettavasti esillä, sen maun on myös kuvattu muistuttavan miedon kanan makua.
Tuote sai huomattavasti ennakkojulkisuutta, ja sen testierät myytiin kaupoista nopeasti loppuun. Facebookiin perustettiin Nyhtökauratutka-niminen ryhmä, johon voi ilmoittaa missä tuotetta oli milloinkin nähty olevan kaupan. Pian tilanne kuitenkin muuttui tuotanto-ongelmien ja uusien kilpailevien tuotteiden myötä. 2020-luvun taitteessa myynti laski ja Gold & Green Foods Oy teki neljän vuoden aikana yli 47 miljoonan euron tappion.
Kilpailevia tuotteita

2010-luvun lopulla on Suomessa tuotu markkinoille myös muita jauhelihaa korvaamaan tarkoitettuja kasvi- ja hyönteisproteiinituotteita, kuten Verso Foodin Härkis, Raision Elovena Muru kaurajauhis ja Entomophagy Solutions Oy:n Sirkkis. Lisäksi Valio on tuonut markkinoille maidosta valmistetun proteiinipitoisen Mifun.
Otgontenger

Otgontenger
Otgontenger syyskuussa 2009
| --- | --- |
Sijainti:  Mongolia
Vuoristo:  Hangaivuoret
Korkeus merenpinnasta:  4 008 m
Prominenssi:  2 259 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Otgontenger (mongoliaksi Отгонтэнгэр, "Nuorin taivas") on 4 008 m korkea vuori Mongoliassa, Zavhanin provinssissa, ja Hangaivuorten korkein huippu. Se on ainoa pysyvästi lumihuippuinen vuori Hangaivuorilla.
Siitä asti, kun buddhalaisuus saapui Mongoliaan, mongolit ovat perinteisesti uskoneet kiivaiden jumalien asuttavan monia Mongolian pyhistä vuorista. Erityisesti bodhisattva Ochirvaani eli Vajrapani on liitetty Otgontengeriin.
Ympäristö

Otgontengerin ympäristö on mäkistä ja lähes asumatonta; väentiheys on alle kaksi henkeä neliökilometrillä, eikä lähistöllä ole pysyviä asutuksia.
Kasvillisuus on enimmäkseen ruohoaroa.
Ilmasto

Seudulla vallitsee kylmä aroilmasto. Vuoden keskilämpötila on -5 °C. Vuoden lämpimin kuukausi on heinäkuu, jolloin keskilämpötila on 14 °C, ja kylmin joulukuu, -24 °C.
Vuosittainen sademäärä on keskimäärin 240 mm. Kostein kuukausi on heinäkuu, jolloin sataa keskimäärin 65 mm, ja kuivin tammikuu, jolloin sataa 2 mm.
Orange (Kalifornia)

| Orange |
| --- | --- |
 Orangen Hillsin omakotitaloaluetta kaupungissa.
 lippu

 Koordinaatit: 33°48′11″N, 117°49′57″W 
Valtio:  Yhdysvallat
Osavaltio:   Kalifornia
Piirikunta:  Orange
Pinta-ala:  
 – Kokonaispinta-ala:  66,86 km²
 – Josta vettä:  0,39 km² (1,75 %)
Korkeus:  58 m
Väkiluku (2020):  139 911
 – Väestötiheys:  2 086.17 as./km²
Aikavyöhyke:  UTC-8 (kesäaika UTC-7)
 
 cityoforange.org 
Infobox OKVirheellinen NIMI-arvo: 
Orange on kaupunki Orangen piirikunnassa, Kalifornian osavaltiossa Yhdysvalloissa. Sen väkiluku oli vuoden 2020 väestönlaskennassa 139 911. Orange sai kaupunkioikeudet 6. huhtikuuta 1888.
Kaupunki sijaitsee Los Angelesin suuralueella.
Väestö

Kaupungin asukkaista 45,4 prosenttia on valkoisia, 36,8 prosenttia latinalaisamerikkalaisia ja 11,8 prosenttia aasialaisia. 88,4 prosenttia asukkaista on Yhdysvaltain kansalaisia. Kaupungin väestön keski-ikä on 35,2 vuotta.
Kuvia kaupungista

Chapmanin yliopisto.
Luterilainen kirkko kaupungissa.
UC Irvine Medical Center -sairaala.
Aiheesta muualla

Kuvia tai muita tiedostoja aiheesta Orange (Kalifornia) Wikimedia Commonsissa
Kaupungin kotisivut
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Padasjoen kirkonkylän työväentalo

| Padasjoen kirkonkylän työväentalo |
| --- | --- |
 Padasjoen kirkonkylän työväenyhdistyksen talo noin vuonna 1920.
Osoite:  Keskustie 33, 17500 Padasjoki
Sijainti:  Kirkonkylä, Padasjoki
Koordinaatit:  61°20.97′N, 25°16.94′E
Valmistumisvuosi:  1911
Rakennuttaja:  Padasjoen kirkonkylän Työväenyhdistys ry
Omistaja:  Padasjoen kirkonkylän Työväenyhdistys ry
Runkorakenne:  hirsi
Julkisivumateriaali:  lauta
Kerrosluku:  1
Kerrosala:  284 m²
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Padasjoen kirkonkylän työväentalo on Padasjoen kunnan kirkonkylässä sijaitseva työväentalo.
Historiaa

Padasjoen kirkonkylän työväenyhdistys perustettiin vuonna 1903, ensimmäisenä Padasjoen työväenyhdistyksistä. Talo valmistui talkoilla vuonna 1911. Sisällissodan aikaan talo oli ensin punakaartin käytössä, sitten suojeluskunnalla takavarikossa. Talvisodan aikaan sitä taas käytti armeija. Vuonna 1931 yhdistyksen jäsenluku oli noin 30.
Toimintaa työväentalolla

Alkuaikoina talolla toimi muun muassa nuoriso-osasto, naisosasto ja näytelmäseura. 1980-luvun alussa siellä järjestettiin kokouksia, nuorisotoimintaa, tansseja, elokuvanäytöksiä ja juhlia. 2020-luvulla talolla on pidetty muun muassa kirpputoreja.
Rakennus

Talo on yksikerroksinen ja hirsirunkoinen. Alun perin se oli punainen, 1980-luvun alkuun mennessä harmaa. Alkuperäinen pärekatto vaihdettiin jossain vaiheessa peltiin. Sisäkatto ja sisäseinät vuorattiin jossain vaiheessa kuitulevyillä. Talon pinta-ala on 284 m². Talossa on juhlasali näyttämöineen, ravintola, keittiö, eteinen sekä yhden huoneen ja keittiön asunto vahtimestarille. Lisärakennuksena on elokuvahuone. Talossa on öljylämmitys; vesijohtoa, viemäröintiä tai sisävessaa ei ainakaan 1980-luvun alussa ollut. Talon kunto arvioitiin tuolloin heikohkoksi. Suunnitteilla oli sisä-wc, sähkölämmityksen asennus, ikkunoiden uusiminen ja katon korjaus. Vuoden 2021 lopulla työväentalon keittiön lattia uusittiin.
PCI-X

PCI-X liitäntäinen verkkokortti
PCI-X (Peripheral Component Interconnect Extended) on tietokoneissa käytettävä väylä erilaisten sisäisten lisälaitteiden kytkemiseen.
PCI-X on kehitetty aiempaa PCI-väylää nopeammaksi ratkaisuksi ja se on suunnattu lähinnä palvelin- ja työasemakäyttöön.
Standardin kehittivät yhteistyössä IBM, Hewlett-Packard ja Compaq.
PCI:n ja PCI-X:n korvaamaan on kehitetty PCI Express.
Tekniikkaa

PCI-X:n väyläleveys on PCI:n 32 bitin sijasta 64 bittiä, ja väylänopeuksia on 66 MHz, 100 MHz ja 133 MHz. Siten nopeimmillaan PCI-X tarjoaa kahdeksan kertaa suuremman siirtokapasiteetin kuin PCI-väylä. Tosin väylänopeus rajoittaa käytettävien korttipaikkojen tai suoraan kytkettävien laitteiden määrää. 100 MHz:n nopeudella näitä voi olla samalla PCI-X-ohjaimella kaksi, 133 MHz:n nopeudella vain yksi (joten se teknisesti ottaen lakkaa olemasta jaettu väylä).
Aiheesta muualla

PCI-X Description (englanniksi)
Pee Froiss

Pee Froiss
Pee Froiss on senegalilainen rap-yhtye. Se perustettiin vuonna 1993. Yhtyeen sanoitukset ovat ranskaksi, englanniksi ja wolofiksi.
Diskografia

Wala Wala Bok? (1996)
Konkerants (2003)
PFLP-GC

| PFLP-GC Palestiinan vapautuksen kansanrintama - yleisjohto |
| --- | --- |
 PFLP-GC:n logo mustalla pohjalla.
Perustettu:  1968
Perustaja:  Ahmed Jibril
Tyyppi:  Palestiinalainen radikaalijärjestö
Toiminta-alue:   Libanon  Syyria
Johtaja:  Ahmed Jibril
Aiheesta muualla
Sivusto
Infobox OKVirheellinen NIMI-arvo: 
PFLP-GC eli Palestiinan vapautuksen kansanrintama – yleisjohto (engl. Popular Front for the Liberation of Palestine – General Command) on radikaali palestiinalaisjärjestö. Järjestö muodostui Palestiinan vapautuksen kansanrintamasta eronneen Ahmad Jibrilin perustamana vuonna 1968. Järjestö on tehnyt iskuja Israelia vastaan ja sittemmin se on toiminut myös Syyrian sisällissodassa Syyrian hallituksen puolella.
Historia

Palestiinan vapautuksen kansanrintamasta eronnut Ahmad Jibril perusti PFLP-GC:n vuonna 1968. Eron syynä oli Palestiinan vapautuksen kansanrintaman Jirbilin kanssa perustaneen George Habashin näkemyserot Jirbilin kanssa järjestön suhteista Syyriaan. Jirbil oli Syyrian tukija ja hänen järjestönsä tuki sittemmin Syyrian intressejä Libanonissa. Järjestön perusajatuksena oli se, että Israel voitaisiin saada vetäytymään arabien mailta aseellisia keinoja käyttäen politiikan sijaan. Palestiinalaisten ja Israelin välille tulisi näin synnyttää sota, johon muut arabimaat joutuisivat liittymään. Järjestö oli vastuussa 1970-luvulla ensimmäisestä palestiinalaisten toteuttamasta itsemurhaiskusta, kun kolme palestiinalaista räjäytti itsensä ja panttivankinsa surmaten yhteensä 18 henkilöä Kiryat Shmonassa. Vuoden 1987 marraskuussa kaksi järjestön taistelijaa soluttautui Israeliin Libanonista käsin käyttäen moottorein varustettuja riippuliitimiä. Israelin puolella he surmasivat kuusi israelilaissotilasta ennen kuin he itse tulivat ammutuiksi. Järjestö nousi esille myös Lockerbien pommi-iskun oikeudenkäynnissä. Iskun taustatekijöiksi epäiltiin aluksi PFLP-GC:a ja Syyriaa, mutta iskusta tuomittiin sittemmin libyalainen agentti.
Syyrian liityttyä Persianlahden sodan aikana Irakin vastaiseen liittoumaan sen välit länsimaihin paranivat ja sitä alettiin pitää yhtenä avaintekijänä arabien ja Israelin välisissä rauhanneuvotteluissa. PFLP-GC hylkäsi kuitenkin edelleen rauhan mahdollisuuden ja jatkoi ajoittaisten Israelin vastaisten iskujen tekemisen Libanonista käsin. Toukokuussa 2002 Ahmad Jibrilin poika Jihad Jibril sai surmansa pommi-iskussa Beirutissa. Vastuun iskusta otti paikallinen nationalistijärjestö. Hamasin vetäydyttyä Damaskoksessa sijaitsevalta palestiinalaisten Jarmukin pakolaisleiriltä vuoden 2012 alkupuolella PFLP-GC sijoitti leiriin omia taistelijoitaan. Syyrian sisällissodassa PFLP-GC on tukenut hallitusta Vapaan Syyrian armeijaa vastaan. Vapaan Syyrian armeija valtasi kuitenkin osan leiristä, mikä johti alueen ensimmäisiin pommituksiin hallituksen taholta joulukuussa 2012. Vuoden 2015 puolella järjestö on taistellut myös Isis- ja al-Nusran rintama -järjestöjä vastaan näiden taistelijoiden hyökättyä Jarmukiin.
Parajääkiekko

Norjan ja Italian välinen ottelu kelkkajääkiekon maailmanmestaruuskilpailuissa toukokuussa 2009.
Parajääkiekkoilija tavoittelee kiekkoa.
Parajääkiekkoiluun suunniteltu kelkkamalli.
Parajääkiekko (ent. kelkkajääkiekko) on jääkiekosta kehitetty hauska ja sosiaalinen joukkueurheilulaji, jota pelataan muun muassa paralympialaisissa.
Laji sopii hyvin niille, jotka eivät esimerkiksi polvi- tai muun urheiluvamman takia voi pelata tavallista jääkiekkoa. Suomessa myös vammaton henkilö voi pelata parajääkiekkoa. Lajin pariin voikin tulla niin sukupuolesta, iästä kuin kokemuksesta riippumatta kuka vain.
Lajin aloittaminen on oikeastaan helpompaa kuin tavallisen jääkiekon, sillä luisteluun käytettävän kelkan voi säätää sellaiseksi, että jo ensimmäisellä kokeilukerralla voi osallistua mukaan esim. jääharjoitusten yhteydessä pidettävään peliin. Toki huipulle pääseminen vaatii aktiivista ja tavoitteellisesta harjoittelua siinä missä mikä tahansa kilpaurheilu.
Tavallisesta jääkiekosta poiketen pelaajat käyttävät jäällä liikkumiseen kelkkoja, jotka on varustettu terillä. Kahta lyhyttä mailaa käytetään niin kiekon käsittelyyn kuin vauhdin ottamiseen ja kelkan ohjailuun. Pelaajia kentällä on sama määrä kuin tavallisessa jääkiekossa. Peliaika on 3 × 15 minuuttia. Parajääkiekossa taklaaminen on sallittua, mutta siihen tulee käyttää vartaloa eikä kelkkaa. Pelaajien suojat ovat samanlaisia kuin tavallisessa jääkiekossa, mutta kasvojen suojelemiseksi ristikkokypärä on pakollinen kaikille pelaajille.
Lajin suosio on kasvanut jatkuvasti ja viime vuosina on järjestetty myös naisten sarjan virallisia kansainvälisiä arvoturnauksia. Myös Suomessa on järjestetty pelkästään naisille suunnattua toimintaa.
Tällä hetkellä Suomessa on aktiivista toimintaa 6 paikkakunnalla (Espoo, Turku, Riihimäki,Tampere, Jyväskylä ja Oulu) ja järjestyksessään neljäs sm-liigan kausi alkaa 5.10.2024.
Lisätietoja niin lajista, seuroista kuin maajoukkueesta löytyy sivulta https://www.paraleijonat.fi/
Historia

Parajääkiekko kehitettiin 1960-luvulla tukholmalaisessa kuntoutuskeskuksessa. Siitä tuli virallinen paralympialaji vuonna 1994. Nykyään parajääkiekko on suosittua muun muassa Kanadassa, Yhdysvalloissa, Ruotsissa ja Norjassa.
Suomessa parajääkiekkoa on pelattu vasta loppuvuodesta 2007 lähtien. Kesäkuussa 2010 Suomen Vammaisurheilu ja –liikunta VAU ry isännöi Suomen ensimmäistä kansainvälistä kelkkajääkiekon turnaustapahtumaa Kisakallion Urheiluopistolla Lohjalla. Turnauksen voitti varsin ylivoimaisesti Viro.
Kelkkajääkiekkojoukkueet Suomessa 2024

Kiekko-Nikkarit, Riihimäki
Kiimingin Kiekko-Pojat, Oulu
TPS, Turku
Ilves, Tampere
Tikkakosken Tikka/SISU Paraicehockey, Jyväskylä
Kiekko-Espoo, Espoo
Lähde
Aiheesta muualla

Wikimedia Commonsissa on kuvia tai muita tiedostoja aiheesta .
Parajääkiekko paralympia.fi.
Kelkkajääkiekko – Finhockey.fi (Arkistoitu – Internet Archive)
Peek-a-Boo

Peek-a-Boo on nyrkkeilytyyli, jossa nyrkkeilijän kädet ovat kasvojen suojana. Nyrkkejä pidetään poskien tasolle ja käsivarret pidetään kiinni vartalossa. Vastustajaa kohti edetään ylävartaloaan heiluttaen. Tyyli tarjoaa ylimääräistä suojaa kasvoille ja helpottaa vastustajan iskemistä kasvoihin.
Tyylin kehitti nyrkkeilyvalmentaja ja manageri Cus D’Amato, joka opetti sen suojatilleen Floyd Pattersonille. Myöhemmin D'Amaton kouluttamista nyrkkeilijöistä myös Mike Tyson omaksui tyylin. Sekä Patterson että Tyson nousivat raskaansarjan maailmanmestareiksi.
Ennen Pattersonin maailmanmestaruutta tyyliä arvosteltiin, koska ei uskottu, että sitä käyttämällä nyrkkeilijä kykenisi aloittamaan toimivan hyökkäyksen.
Tyyliä käyttäneitä nyrkkeilijöitä

Floyd Patterson
Mike Tyson
Kevin Rooney
Miguel Cotto
Käännös suomeksi
Otto Latvala

| Otto Latvala> Henkilötiedot |
| --- | --- |
Syntynyt: 14. heinäkuuta 1999 (ikä 25) Alajärvi, Suomi
Kansalaisuus:   Suomi
Jääkiekkoilija
Lempinimi:  Ode
Pelipaikka:  puolustaja
Maila:  oikea
Pituus:  198 cm
Paino:  97 kg
Seura
Seura:  Ilves
Sarja:  SM-liiga
Pelinumero:  43
Pelaajaura
Pääsarjaura:  2017–
Aik. seurat:  LeKi (Mestis) HPK (SML)
Otto Oskari Latvala (s. 14. heinäkuuta 1999 Alajärvi) on suomalainen jääkiekkopuolustaja, joka edustaa SM-liigajoukkue Tampereen Ilvestä. Hän toimii joukkueen varakapteenina. Isokokoista Latvalaa on luonnehdittu pelityyliltään peruspuolustajaksi. Hän laukoo oikealta.
Ura > Seuraura

Latvala aloitti jääkiekkoilun alajärveläisessä Järviseudun Pallokerhossa, josta hän siirtyi C-juniori-ikäisenä seinäjokiseen S-Kiekkoon. Kaudella 2014–2015 Latvala oli C-nuorten SM-karsinnoissa joukkueensa tehokkain puolustaja ja jakoi sisäisen syöttöpörssin voiton Elias Märijärven kanssa tehoilla 1+3=4. C-nuorten Mestiksen runkosarjassa hän oli S-Kiekon tehokkain puolustaja tehoilla 7+16=23. Vain 15-vuotias Latvala pelasi kauden aikana myös yhden ottelun lähtöseuransa JPK:n miesten III-divisioonajoukkueessa tehden siinä yhden maalin.
Kaudeksi 2015–2016 Latvala siirtyi Hämeenlinnan Pallokerhon B-nuoriin, kun häntä S-Kiekossa valmentanut Marko Raita siirtyi joukkueen valmentajaksi ja otti Latvalan kauden ajaksi asumaan hänen kanssaan. Kauden 2016–2017 hän aloitti seuran A-nuorissa, jonka tehokkain puolustaja Latvala oli tehoilla 6+15=21. Latvala teki lokakuussa 2016 HPK:n kanssa 3+1-vuotisen SM-liigasopimuksen. Hän pelasi loppukauden kuitenkin kokonaan A-nuorissa. Latvala valittiin A-nuorten SM-liigan tammikuun 2017 kuukauden tulokaspelaajaksi. Hän voitti kauden päätteeksi A-nuorten Suomen-mestaruuden ja Latvala palkittiin koko sarjan vuoden tulokkaana Yrjö Hakala -palkinnolla.
Elokuussa 2017 HPK lainasi Latvalan alustavasti koko kauden 2017–2018 kattavalla sopimuksella Mestis-joukkue Lempäälän Kisaan. Hänen tulokaskautensa toi siellä 42 runkosarja-, viidessä playoff- ja yhdessä Suomen Cupin ottelussa tehot 2+4=6. Latvala debytoi kauden aikana myös HPK:n SM-liigajoukkueessa, jossa hän pelasi ensimmäisen ja kauden ainoaksi ottelunsa 9. joulukuuta 2017 Helsingin IFK:ta vastaan. Latvala merkittiin joukkueen seitsemänneksi puolustajaksi. Hän sai ottelussa jääaikaa lopulta 3.43 minuuttia. Myös kauden 2018–2019 Latvala pelasi suurimmaksi osaksi lainalla LeKissä. Hän jakoi koko Mestiksen pudotuspelien puolustajien tehotilaston voiton TUTO Hockeyn Matt Nickersonin kanssa lukemalla +7. Latvala pelasi HPK:n SM-liigajoukkueessa kauden aikana viisi runkosarjaottelua ilman tehopisteitä. Hän pelasi osan kaudestaan myös seuran A-nuorissa. Toukokuussa 2019 HPK käytti Latvalan sopimuksessa olleen option ja teki vuoden mittaisen jatkosopimuksen hänen kanssaan.
Latvala teki liigauransa avausmaalin kauden 2019–2020 viidennellä kierroksella 21. syyskuuta 2019 Helsingin IFK:ta vastaan. Olli Sillanpää valitsi hänet ottelun Alumnien tähtien kolmostähdeksi. Kaikkiaan Latvala teki tulokaskautensa aikana 54 runkosarjaottelussa tehot 2+1=3. Mestarien liigassa hän pelasi viisi ottelua tehden yhden syöttöpisteen. Helmikuussa 2020 Latvala teki HPK:n kanssa kaksivuotisen jatkosopimuksen.
Kaudeksi 2022–2023 Latvala siirtyi 2+1-vuotisella sopimuksella Tampereen Ilvekseen. Joukkuetta valmensi hänelle HPK:sta tuttu Antti Pennanen. Latvala voitti kauden päätteeksi SM-pronssia. Kaudella 2023–2024 hän teki SM-liigan yhden kauden piste-ennätyksensä tehoilla 2+13=15. Maaliskuussa 2024 Ilves tiedotti käyttäneensä Latvalan sopimuksessa olleen option ja teki vuoden mittaisen jatkosopimuksen hänen kanssaan. Kaudeksi 2024–2025 Latvala nimettiin Ilveksen varakapteeniksi.